ประจำเดือนหนูมาวันที่ 13 ส.ค วันแรก และได้มีเพศสัมพันธ์และหลั่งในวันที่ 16 ส.ค จากนั้นได้กินยาคุมแบบ 21 เม็ดในทันที อยากทราบว่าหนูได้กินยาคุมภายใน 5 วันในระหว่างรอบเดือนอย่างนี้ ยาคุมจะสามารถยับยั้งการตกของไข่ได้ไหมคะ รอบเดือนปกติจะมีระยะ 31-35 วันค่ะ ตอนนี้ทานยาคุมมาได้ 7 วันแล้ว มีอาการปวดจี๊ดๆที่ท้องน้อยสลับซ้ายขวา และมีอาการปวดเกร็งช่องคลอด มีโอกาสตั้งครรภ์สูงแค่ไหนคะ
สวัสดีค่ะยาคุมกำเนิดแบบฮอร์โมนรวม ชนิด 21/28 เม็ด ให้รับประทานวันละ 1 เม็ด ตามลำดับติดต่อกันทุกวัน โดยเริ่มรับประทานยาคุมกำเนิดไม่เกินวันที่ 5 หลังประจำเดือนมาวันแรก จะสามารถคุมกำเนิดได้ในรอบเดือนนั้นทันที แต่หากรับประทานยาในช่วงอื่น ต้องรับประทานยาติดต่อกันอย่างน้อย 7 วันจึงจะมีประสิทธิภาพในการคุมกำเนิดค่ะ และถ้าเป็นแบบ 21 เม็ด เมื่อยาหมดแผง ต้องหยุดรับประทานยา 7 วัน โดยในวิธีนี้ถือว่า มีประสิทธิภาพสูงมากเมื่อเทียบกับวิธีอื่่น ๆ คุมกำเนิดได้ประมาณ 99%ส่วนอาการปวดจี๊ดๆที่ท้องน้อยสลับซ้ายขวา และมีอาการปวดเกร็งช่องคลอด เป็นอาการที่ไม่เฉพาะเจาะจงค่ะยาเม็ดคุมกำเนิดแบบฮอร์โมนรวม อาจทำให้เกิดผลข้างเคียงหลังการใช้ยา เช่น เกิดอาการปวดหัว คลื่นไส้วิงเวียน เจ็บเต้านม อารมณ์แปรปรวน ทำให้ความดันโลหิตเพิ่มสูงขึ้นได้ โดยเฉพาะมีอายุมากกว่า 35 ปีขึ้นไป โดยยาคุมกำเนิดมีมากมายหลายชนิด อาจสอบถามได้เพิ่มเติมจากเภสัชกรค่ะหากยังไม่แน่ใจ หรือมีอาการผิดปกติ ควรปรึกษาแพทย์ เพื่อรับคำแนะนำที่ถูกต้องเหมาะสมเพิ่มเติมค่ะ